CELEX: 62008TN0383
Language: lt
Date: 2008-09-11 00:00:00
Title: Byla T-383/08 2008 m. rugsėjo 11 d. pareikštas ieškinys byloje New Europe prieš Komisiją

22.11.2008   
            
            
               LT
            
            
               Europos Sąjungos oficialusis leidinys
            
            
               C 301/47
            
         2008 m. rugsėjo 11 d. pareikštas ieškinys byloje New Europe prieš Komisiją
   
   (Byla T-383/08)
   (2008/C 301/81)
   Proceso kalba: anglų
   Šalys
   
      Ieškovė: New Europe (Briuselis, Belgija), atstovaujama advokato A.-M. Alamanou
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2008 m. liepos 2 d. Komisijos rašte išdėstytą sprendimą atsisakyti leisti ieškovei susipažinti su Komisijos atskleistuose dokumentuose nurodytų bendrovių pavadinimais ir asmenų vardais, kurį ieškovė gavo tą pačią dieną ir
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu ieškovė ginčija Komisijos sprendimą, apie kurį jai buvo pranešta 2008 m. liepos 2 d., kuriuo Komisija atsisakė atskleisti su taip vadinama „Eximo“ byla susijusių bendrovių ir asmenų, nurodomų Komisijos atsakant į ieškovės pirminę paraišką jai atskleistuose dokumentuose, pavadinimus ir vardus.
   Ieškovė siekia, kad ginčijamas sprendimas būtų panaikintas dėl šių motyvų.
   Pirma, ieškovės nuomone, ginčijamame sprendime yra akivaizdi teisės klaida, nes vertindama faktus ar nurodydama atsisakymo priežastis Komisija neteisingai aiškino ir pasikliovė Reglamento (EB) Nr. 1049/2001 (1) 4 straipsnio 1 dalies b punkte ir 2 dalyje numatytomis išimtimis. Be to, ieškovė teigia, kad Komisija, konstatavusi, jog, jei būtų atskleisti bendrovių pavadinimai ir asmenų vardai, bus rimtai pakenkta susijusių bendrovių komerciniams interesams ir susijusių individų privatumui ir neliečiamumui, Komisija suklydo vertindama faktus. Toliau ieškovė ginčija, jog plačiai interpretavusi „komercinių interesų apsaugą“ ir „asmenų privatumo ir neliečiamumo apsaugą“, Komisija pažeidė plačiausios galimybės susipažinti su dokumentais principu, nustatytu Reglamento (EB) Nr. 1049/2001 1 straipsnio a punkte.
   Antra, ieškovė teigia, kad ginčijamas sprendimas pažeidžia Reglamento (EB) Nr. 1049/2001 4 straipsnio 4 dalį, nes Komisija nesuteikė ieškovei pilnos galimybės susipažinti su jau paviešintu dokumentu.
   Trečia, ieškovė teigia, kad nepranešusi ieškovei savo sprendimo pagrindų, o tiesiog nurodžiusi Reglamento (EB) Nr. 1049/2001 4 straipsnio 4 dalies išimtis, Komisija pažeidė savo pareigą motyvuoti, numatytą EB 253 straipsnyje.
   
      (1)  2001 m. gegužės 30 d. Europos Parlamento ir Tarybos reglamentas Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43).